CELEX: 62020TN0546
Language: mt
Date: 2020-09-02 00:00:00
Title: Kawża T-546/20: Rikors ippreżentat fit-2 ta’ Settembru 2020 – Sopra Steria Benelux u Unisys Belgium vs Il-Kummissjoni

26.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 359/12
            
         
      Rikors ippreżentat fit-2 ta’ Settembru 2020 – Sopra Steria Benelux u Unisys Belgium vs Il-Kummissjoni
      (Kawża T-546/20)
      (2020/C 359/17)
      Lingwa tal-kawża:il-Franċiż
      
         Partijiet
      
      
         Rikorrenti: Sopra Steria Benelux (Ixelles, il-Belġju), Unisys Belgium (Machelen, il-Belġju) (rappreżentanti: L. Masson u G. Tilman, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni adottata mill-Kummissjoni Ewropea fil-kuntest tal-kuntratt pubbliku ppubblikat taħt ir-referenza TAXUD/2019/OP/0006 u intitolat “CCN-Evolution: Specification, development, maintenance and 3rd level support of TAXUD IT platforms – Lot A: Evolution services for the CCN/CSI Platform”:
                  
                              —
                           
                           
                              li tiċħad l-offerta tal-konsorzju ffurmat mir-rikorrenti;
                           
                        
                              —
                           
                           
                              li tattribwixxi l-kuntratt lill-konsorzju ARHS-IBM;
                           
                        
            
                  —
               
               
                  tikkundanna lill-Kummissjoni għall-ispejjeż kollha tal-proċedura.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw żewġ motivi.
      
                  1.
               
               
                  L-ewwel motiv, ibbażat, minn naħa, fuq il-ksur tal-Artikolu 23 tal-Anness I tar-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU 2018, L 193, p. 1, rettifika fil-ĠU L 60, p. 36). Min-naħa l-oħra, dan il-motiv huwa bbażat fuq żball manifest ta’ evalwazzjoni;
                  
                              —
                           
                           
                              sa fejn il-Kumissjoni ma vverifikatx in-nuqqas ta’ normalità tal-prezzijiet tal-persuna li lilha ġie attribwit il-kuntratt;
                           
                        
                              —
                           
                           
                              sa fejn il-Kummissjoni qisitx l-offerta tal-persuna li lilha ġie attribwit il-kuntratt bħala mhux normalment baxxa.
                           
                        
            
                  1.
               
               
                  It-tieni motiv, ibbażat fuq il-ksur tal-obbligu ta’ motivazzjoni, li b’mod partikolari jinsab fl-Artikolu 41 tal-Karta tad-Drittijiet Fundamentali tal-Unjoni Ewropea, sa fejn il-Kummissjoni ma mmotivatx b’mod xieraq id-deċiżjoni li ma tqisx l-offerta tal-persuna li lilha ġie attribwit il-kuntratt bħala mhux normalment baxxa.